钦定古今图书集成/明伦汇编/官常典/第646卷 > 胡建
## 钦定古今图书集成/明伦汇编/官常典/第646卷 > 胡建

按《汉书》本传：“建字子孟，河东人。为渭城令，治甚有声。
值昭帝幼，皇后父上官将军安与帝姊盖主私夫丁
外人相善，外人骄恣，怨故京兆尹樊福，使客射杀之。
客臧公主庐，吏不敢捕，渭城令建将吏卒围捕。盖主
闻之，与外人上官将军多从奴。客往奔射追吏，吏散
走。主使仆射劾渭城令游徼，伤主家奴，建报亡它坐。”
盖主怒，使人上书，告建“侵辱长公主，射甲舍门，知吏
贼伤奴，辟报故不穷审。”大将军霍光寝其奏。后光病，
上官氏代听事，下吏捕建，建自杀。吏民称冤，至今渭
城立其祠。